Studentul la medicină și teologie care și-a ucis iubita și-a recunoscut fapta. Iubitul tinerei a spus ca şi-a omorât partenera din gelozie.
După 10 ore de audieri, Mirel a fost dus în fața magistraților tribunalului Timiș, care au decis arestarea preventivă a acestuia pentru 30 de zile.
Cei doi aveau o relație de la finalul anului trecut. Victima l-a cunoscut prin intermediul celei mai bune prietene, verișoara asasinului.
De ceva timp, între cei doi apăruseră mai multe neînțelegeri, tânărul fiind extrem de gelos. Vineri, după ce au terminat cursurile la facultate, fata i-ar fi spus că vrea să încheie relația. S-au certat, s-au îmbrâncit iar într-un moment de furie, tânărul a atacat-o cu un cuțit de mai multe ori.
Fata ar fi fost înjunghiată de aproape 30 de ori (surse)
Imediat după crima comisă cu sânge rece, tânărul de 23 de ani şi-a abandonat iubita într-o baltă de sânge, conștient ca a ucis-o, a închis-o în dormitor, iar apoi a părăsit apartamentul fără pic de remușcare.
Tânărul era student la medicină dar şi la teologie.
Întreaga comunitate din Baia de Aramă, de unde era tânăra ucisă este în stare de şoc
"N-am cuvinte să vorbesc. Andreea era o fată cu zâmbetul pe buze, era o fată foarte frumoasă, nu pot să o descriu. Îmi pare rău. Mă copleșește durerea, n-am cuvinte să spun. A fost o fată exemplu la liceu, peste tot oriunde a mers, un exemplu pentru toată societatea asta, avea numai zece pe linie", a spus mătușa Andreei în lacrimi.
"O vedeam când venea pe acasă în weekend, că venea de fiecare dată, dar acum nu a mai venit. Mereu a fost acolo când aveai nevoie, a fost o elevă de zece, foarte bine educată și apreciată de colegi, de profesori", a mărturisit și verișorul Andreei, potrivit antena 3.
Magistrații Tribunalului Timiș au decis arestarea preventivă pentru 30 de zile a atacatorului.